แนวโน้มหุ้นเช้าปรับตัวขึ้นต่อ
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้น ต่อตามตลาดต่างประเทศ -ราคาน้ำมันขึ้นหนุน
22 ธ.ค. 2553

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้น ต่อตามตลาดต่างประเทศ -ราคาน้ำมันขึ้นหนุน
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้กรอบการเคลื่อนไหวน่าจะดีขึ้นเมื่อเทียบกับ 2 วันที่ผ่านมา และมีโอกาสปรับตัวขึ้น หลังได้รับปัจจัยหนุนจากตลาดสหรัฐฯที่บวกขึ้นมาเมื่อคืนนี้ รวมทั้งราคาน้ำมันดิบในตลาดโลกเพิ่มขึ้นเล็กน้อยและภาพรวมยังทรงตัวอยู่ในระดับสูง ซึ่งก็จะส่งผลดีต่อหุ้นกลุ่มพลังงารและโรงกลั่นในวันนี้
ด้านปัจจัยในประเทศเรื่องการยกเลิกพ.ร.ก. ฉุกเฉินฯในพื้นที่กทม.และปริมณฑลตลาดฯก็รับรู้ไปแล้วเมื่อวานนี้ แต่ก็ถือว่าไม่ได้ตอบสนองมากนัก ต่อไปก็คงต้องติดตามในเรื่องของการต่ออายุมาตรการลดค่าครองชีพและการประกาศนโยบายประชาวิวัฒน์ ในวันที่ 9 ม.ค.54 ซึ่งมองว่ามีทั้งข้อดีและข้อเสีย โดยข้อดีก็ถือว่าเป็นการช่วยกระตุ้นการใช้จ่ายของประชาชน ส่วนข้อเสียก็ถือเป็นภาระงบประมาณของรัฐ
ด้านตลาดหุ้นอื่นในภูมิภาคเอเชียเช้านี้น่าจะรีบาวน์ขึ้นได้แต่คงไม่มาก พร้อมให้กรอบการแกว่ง 1,010-1,020 จุด